  Туспуктэм udmurt.ru сайтысь Удмурт дунне Дэбесысь Быдӟым ожысь но ужысь ветеран Мария Егоровна Фролова 100 аресъем юбилейзэ пусъе. Сое ӟечкылаз Удмуртилэн Тӧроез Александр Бречалов. — Мария Егоровналэн быдэс улонэз — подвиг, — вераз Тӧро. — Со «Горд кизилилэн орденэзлэн» кавалерез, туж ӧжыт нылкышноос соин пусъемын. Туж данъяськисько та пумиськонэн. Мария Егоровна кошкиз фронтэ 1942-тӥ арын куартолэзе. Румыниез, Венгриез, Чехословакиез, Австриез фашистъёслэсь мозмытыны юрттӥз. Трос кун наградаосын пусъемын. Война бере со историяя факультетэз быдтӥз, 38 арзэ дышетонлы сӥзиз. Даур ӵоже Татарстанын но, Красноярскын но, Удмуртиын но ужаса вуттӥз. 100 арессэ Дэбесын пумитаз.  